《拜奇零先生墓》
清代·金志章

廿载横流息逝波，乾坤难造旧山河。《狱中书》是勤王檄，《海上》诗为《正气歌》。

天意何曾忘肃杀，人心无奈厌兵戈。祇今荒冢南屏下，碧血谁将片碣磨。

作者简介：清浙江钱塘人，初名士奇，字绘卣，号江声。雍正元年举人，由内阁中书迁侍读，出为直隶口北道。工诗，与杭世骏、厉鹗齐名。性闲旷，山行终日不厌，人目为“烟霞水石间客”。有《江声草堂诗集》。